זה רוברטו

ז'וזה רוברטו דה סילבה ז'וניור (פורטוגזית: José Roberto da Silva Júnior; נולד ב-6 ביולי 1974 באיפירנגה), המכונה זה רוברטו, הוא כדורגלן עבר ברזילאי ששיחק בעמדת הקשר. עיקר הצלחתו הייתה במדי קבוצת באיירן מינכן עימה זכה 4 פעמים בדאבל (אליפות וגביע) הגרמני. זה רוברטו שיחק בנבחרת ברזיל וזכה עימה פעמיים בקופה אמריקה. זה רוברטו החל את דרכו בפורטוגזה שם שיחק שלוש שנים. בשנת 1997 עבר לריאל מדריד והיה שותף לזכייה באליפות הליגה. זה רוברטו רצה להיות שותף לסגל נבחרת ברזיל במונדיאל 1998, אך חש שבריאל הוא אינו מקבל מספיק הזדמנויות להוכיח את יכולותיו. לכן בסיום העונה בחר לעזוב את מדריד ולשוב לשחק בברזיל, הפעם במדי קבוצת פלמנגו. הוא שיחק בקבוצה לצידו של רומאריו, שותף ב-24 משחקים, אך לא הצליח להבקיע לאורך כל העונה. בקיץ 1998 חתם בבאייר לברקוזן, במדיה שיחק 4 עונות. התקופה בה שיחק בקבוצה נחשבת לאחת מהטובות בתולדותיה - בשלוש מתוך ארבע העונות סיימה הקבוצה את העונה כשהיא במקום השני ובעונת 2001/2002 הגיע יחד עם הקבוצה לגמר ליגת האלופות 2002, בו הפסידה הקבוצה לריאל מדריד. באפריל 2002 הודיע על מעבר לקבוצת באיירן מינכן בסיום העונה. חודש לאחר מכן חתם בקבוצה על חוזה לשלוש עונות תמורת 12 מיליון אירו. במהלך שנותיו בקבוצה זכה שלוש פעמים בדאבל - אליפות וגביע. בשנת 2006 עבר זה רוברטו לסנטוס וזכה עם הקבוצה באליפות סאו פאולו בכדורגל. במהלך עונת 2007 בגביע ליברטדורס הבקיע 7 שערים והגיע עם הקבוצה עד לשלב חצי הגמר. ביוני 2007 הודיעה באיירן מינכן על חזרתו של זה רוברטו לקבוצה. בעונת 2007/2008 הבקיע חמישה שערים וזכה עם הקבוצה בדאבל נוסף. בפתיחת עונת 2008/2009 הבקיע 4 שערים ב-11 המשחקים הראשונים, אך עד לסיום העונה לא כבש שערים נוספים. בסיום העונה עזב את באיירן מינכן לאחר שהקבוצה לא הסכימה להעניק לו חוזה חדש לשנתיים נוספות. ביולי 2009 חתם על חוזה לשנתיים בקבוצת המבורג. בעונתו הראשונה בקבוצה כבש 6 שערים, אך בעונתו השנייה כבש שער אחד בלבד. בסיום החוזה הוצע לו לחתום על חוזה לעונה נוספת, אך הוא דרש חוזה לשתי עונות לפחות. משלא נענתה בקשתו הודיע על עזיבתו את הקבוצה. ביולי 2011 חתם על חוזה לשתי עונות בקבוצת אל-גארפה מהליגה הקטרית. בעונת 2011/2012 הבקיע שישה שערים בליגה והיה שותף לזכייה בגביע האמירות. בסיום העונה, אף על פי שהיה לו חוזה לעונה נוספת, עזב את הקבוצה והצטרף לקבוצת גרמיו הברזילאית. בדצמבר 2012, לאחר שהאריך את חוזהו בקבוצה, הכריז על רצונו לסיים את קריירת המשחק שלו כשחקן של גרמיו. למרות ההצהרה, שנתיים לאחר מכן, עזב את הקבוצה וחתם על חוזה לעונה אחת בקבוצת פלמיירס. לאחר חתימתו מונה לקפטן הקבוצה. במהלך העונה זכה עם הקבוצה בגביע הברזילאי, כשהוא כובש 4 שערים במהלך הטורניר. בסיום העונה חתם על הארכת חוזה לעונה נוספת. בעונתו השנייה בקבוצה זכה באליפות ליגת העל הברזילאית. במהלך העונה הודיע כי זאת תהיה עונתו האחרונה, אך בסיום העונה חתם על חוזה חדש לעונה נוספת. ב-28 בנובמבר 2017 לאחר משחק ליגה מול בוטפוגו פרש זה רוברטו מכדורגל. זה רוברטו ערך את הופעת הבכורה בנבחרת ברזיל ב-18 בדצמבר 1996 במשחק ידידות מול נבחרת נבחרת בוסניה והרצגובינה. הוא נכלל בסגל הנבחרת למשחקי הקופה אמריקה בשנת 1997. הנבחרת הגיעה עד לגמר וזה רוברטו הבקיע את השער השלישי והאחרון בניצחון 1:3 על נבחרת בוליביה. בדצמבר אותה שנה נכלל בסגל הנבחרת לגביע הקונפדרציות. ברזיל זכתה בגביע, אך זה רוברטו שותף רק במשחק הפתיחה נגד נבחרת ערב הסעודית. בשנת 1998 השתתף עם במונדיאל 1998, אך זכה לשחק 3 דקות בלבד במהלך הטורניר, כשעלה כמחליף בדקות הסיום מול נבחרת דנמרק ברבע הגמר. בשנת 1999 השתתף במשחקי הקופה אמריקה. הוא שותף בשלושה משחקים, כולל משחק הגמר בו ניצחה ברזיל את נבחרת אורוגוואי בתוצאה 0:3. באותה שנה לקח חלק בגביע הקונפדרציות הוא שותף בארבעה משחקים, בהם הבקיע שלושה שערים. במשחק הגמר הבקיע את השער האחרון שקבע את תוצאת המשחק - 4:3 לטובת נבחרת מקסיקו שזכתה בתואר. זה רוברטו לא נכלל בסגל הנבחרת לקראת מונדיאל 2002. בשנת 2005 לקח חלק במשחקי גביע הקונפדרציות. הוא שושתף בכל המשחקים, אך לא הבקיע שערים. במונדיאל 2006 שותף בכל המשחקים. הוא הבקיע שער במשחק מול נבחרת גאנה בשלב 16 הגדולות, אך הודח בשלב רבע הגמר על ידי נבחרת צרפת. ריאל מדריד אליפות:1996/1997 הסופר קאפ הספרדי: 1997 באיירן מינכן: אליפות: 2002/2003, 2004/2005, 2005/2006, 2007/2008 גביע: 2002/2003, 2004/2005, 2005/2006, 2007/2008 גביע הליגה הגרמנית: 2004, 2007 סנטוס אליפות סאו פאולו בכדורגל: 2007 אל-גארפה גביע האמיר של קטר: 2012 פלמיירס הגביע הברזילאי: 2015 אליפות: 2016 קופה אמריקה: 1997, 1999 גביע הקונפדרציות: 1997, 2005 זה רוברטו, ברשת החברתית אינסטגרם זה רוברטו, סרטונים בערוץ היוטיוב זה רוברטו, באתר Transfermarkt זה רוברטו, באתר Fussballdaten.de (בגרמנית) זה רוברטו, באתר Soccerway זה רוברטו, באתר WorldFootball.net זה רוברטו, באתר National Football Teams זה רוברטו, באתר FootballDatabase.eu פרופיל השחקן באתר Samba foot פיזיקת כדורגל: הבעיטה החופשית הבלתי אפשרית - ארז גרטי, סרטון באתר יוטיוב I would have succeeded at Real Madrid with more patience, claims Ze Roberto, Goal.com, 30 July 2012 Ze Roberto claims Bayern move, skysport.com, 10 April 2012 Bayern sign Ze Roberto, bbc.co.uk, 17 May 2002 Zé Roberto seals return to Bayern, FC Bayren.de. 22 June 2007 Ze Roberto leaves Bayern, Soccernews.com, 3 June 2009 HSV seal Zé Roberto signature, Uefa.com, 2 July 2009 Ze Roberto to leave Hamburg in summer, goal.com, 6 May 2011 Official: Former Brazil international Ze Roberto joins Qatari club Al Gharafa, goal.com, 11 July 2011 [pt.soccerway.com/news/2012/December/11/ze-roberto-extends-gremio-deal/ Ze Roberto extends Gremio deal], soccerway.com, 11 December 2011 Zé Roberto acerta renovação de contrato com o Palmeiras até final de 2016, palmeiras.com, 19 October 2015 (בפורטוגזית) Ze Roberto: This will be my last year, goal.com, 11 February 2016 Former Real midfielder Ze Roberto signs new contract at 42, Yahoo sports, 10 December 2016 Copa América 1999 Paraguay » Final » Uruguay - Brazil 0:3, 18 July 1999 Match sheet, 5 August 1999 ברזיל ניצחה את גאנה 0:3 ועלתה לרבע הגמר המונדיאל, באתר ynet, 27 ביוני 2006 צרפת הדיחה את ברזיל ועלתה לחצי הגמר, באתר ynet, 1 ביולי 2006